Megalovania

Megalovania (sipata digurit di hurup na balga) ima musik instrumental sian game na dibahen ni Toby "Radiation" Fox .

Lagu on parjolo sahali dibahen tu Radiation's Halloween Hack, sada hack ROM sian game EarthBound na dikembangkon ni Toby Fox . Proyek on ibuat manjadi bagian tingon parlombaan na ipatupa komunitas panggemar serial EarthBound i bulan Nopember 2008. Hack Halloween on sandiri ima modifikasi ni EarthBound na manguba alur cerita, tokoh, dohot musik. Di bagasan konteks on, Megalovania dirancang ibana gabe tema musik tu pertarungan bos na parpudi di-hack on.

Judul ni musik on diilhami sian dua sumber utama, ima musik na marjudul "Megalomania" sian Live A Live dohot musik tema pertarungan bos na parpudi sian Brandish 2 . Lagu i sandiri ibuat giot mangiringi parjuangan mangalo bos akhir ni hack ROM na ibuat Toby Fox, mangalehen suasana na tegang. Lagu on dibahen si Toby marhite na marsurak-surak dang koheren tu mik, dungi disalin tu FL Studio . 

Judul ni musik on ima kombinasi ni hata "megalomania" dohot "Transylvania" . Transylvania martudutudu tu luat na tarbarita alani suasana horor dohot tema Halloween . Padomuan ni dua hata on padomhon i tu tema Halloween na gabe fokus ni proyek Hack Halloween ni si Toby Radiation .

Dungi, dipakke si Toby ma musik on muse di komik web Homestuck, gabe tema musik sada karakter di komik i. Dohot di game Undertale na dirilis ibana di taon 2015, gabe tema musik tu pertarungan bos na parpudi margoar Sans."Radiation's Halloween Hack." Komunitas EarthBound ROM hacking, 2008.

Pustaha